Sammy Going South
<s>Sammy Going South () je britanski pustolovni film snimljen 1963. godine u režiji Alexandera Mackendricka.</s><s>Predstavlja adaptaciju romana W.H. Canawaya, a radnja započinje u egipatskom gradu Port Saidu kada protagonistu, 10-godišnjem dječaku Sammryju Hartlandu (čiji lik tumači Fergus McLelland), za vrijeme Sueske krize u bombardiranju stradaju roditelji i on, ostavši sam, odlučuje krenuti na 4500 km dug put pješke prema Durbanu u Južnoj Africi gdje mu živi tetka, te će prilikom putovanja iskusiti mnoge opasnosti, ali i sresti niz živopisnih ličnosti.</s>

<s>Sammy Going South se snimao na lokacijama u Africi, pri čemu se ekipa srela sa nizom problema i poteškoća; glumica Constance Cummings je bila ozlijeđena u saobraćajnoj nesreći, a američki glumac Edward G. Robinson je doživio manji moždani udar (od koga se brzo oporavio i nastavio snimanje).</s><s>Za ulogu Sammyja je izabran nepoznati Fergus McLelland koji je, prema riječima samog Mackendricka, dolazio iz problematične porodice čiji su se roditelji upravo razvodili i čiji je izmučeni, pothranjeni lik režiseru izgledao idealan za protagonista; Mackendrick je, međutim, prilikom snimanja vidio kako se dječak sjajno zabavlja, te su ga ostali članovi ekipe toliko tetošili i hranili da se značajno udebljao.</s>

<s>Iako je film bio zamišljen kao klasična pustolovna priča za porodičnu publiku, Mackendrick ju je pokušao "začiniti" nešto mračnijim tonovima.</s><s>To je uključivalo scenu u kojoj sirijski trgovac pokušava seksualno zlostavljati protagonista, a koja je prije premijere izbačena na zahtjev cenzora.</s><s>Nakon premijere je dobio uglavnom dobre kritike.</s>

<s>Uloge</s>

<s>Edward G. Robinson - Cocky Wainwright
 Fergus McClelland - Sammy Hartland
 Constance Cummings - Gloria van Imhoff
 Harry H. Corbett - Lem
 Paul Stassino - Spyros Dracandopolous
 Zia Mohyeddin - The Syrian
 Orlando Martins - Abu Lubaba
 John Turner - Heneker
 Zena Walker - Tetka Jane
 Jack Gwillim - Komesar distrikta
 Patricia Donahue - Kathy
 Jared Allen - Bob
 Guy Deghy - Doctor
 Marne Maitland - Hassan (scene izbačene iz filma).</s><s>Steven Scott - Egipatski policajac</s>

<s>Izvori 
Napomene</s>

<s>Literatura</s>

<s>Sinden, Donald.</s><s>Laughter In The Second Act.</s><s>New York: Hodder & Stoughton, 1985. .</s>

<s>Vanjske veze</s>

<s>Britanski filmovi
Pustolovni filmovi
Authority control 2</s>

